เทาเจียด

เทาเจียด("จึงมีขันทีผู้ใหญ่คนหนึ่งชื่อเทาเจียดกับพวกขันทีทั้งปวง เห็นว่าพระเจ้าเลนเต้รักใคร่ไว้พระทัย จึงคิดกันกระทำการหยาบช้าต่าง ๆ แต่บันดาราชกิจสิ่งใดนั้น ขันทีว่ากล่าวเอาผิดเปนชอบ ขุนนางแลอาณาประชาราษฎรได้ความเดือดร้อนนัก จึงมีขุนนางผู้ใหญ่ทั้งสองชื่อเตาบูตันผวนเห็นผิดคิดอ่านจะจับขันทีฆ่าเสีย เทาเจียดขันทีรู้ตัวจึงให้พัครพวกจับเตาบูตันผวนไปฆ่าเสีย เทาเจียดแลพวกขันทีทั้งปวงยิ่งทำการกำเริบขึ้นกว่าแต่ก่อน")  เทียบกับ (時有宦官曹節等弄權，竇武、陳蕃謀誅之，作事不密，反為所害，中涓自此愈橫。) สามก๊ก (ซานกั๋วเหยี่ยนอี้) ตอนที่ 1. (เสียชีวิต ค.ศ. 181) มีชื่อในภาษาจีนกลางว่า เฉา เจี๋ย () ชื่อรอง ฮั่นเฟิง  () เป็นขันทีราชสำนักและขุนนางชาวจีนในช่วงปลายยุคราชวงศ์ฮั่นตะวันออก (東漢 ตงฮั่น) เทาเจียดขึ้นมามีอำนาจในรัชสมัยของพระเจ้าเลนเต้ (漢靈帝 ฮั่นหลิงตี้; ครองราชย์ ค.ศ.168–189) มีส่วนร่วมในการต่อสู้แย่งชิงอำนาจกับฝ่ายตรงข้ามที่นำโดยเตาบู (竇武 โต้ว อู่) และตันผวน (陳蕃 เฉิน ฝาน) ในรัชสมัยของพระเจ้าหวนเต้ (漢桓帝 ฮันหฺวานตี้; ครองราชย์ ค.ศ. 146–168) และต้นรัชสมัยของพระเจ้าเลนเต้ ต่อมาเฝิง ฝาง (馮芳) ลูกเขยของเทาเจียดกลายเป็นหนึ่งใน 8 นายกองพันของทัพอุทยานตะวันตก (西園軍 ซี-ยฺเหวียนจฺวิน)

 ประวัติ 
เทาเจียดเป็นชาวอำเภอซินเอี๋ย (新野縣 ซินเหย่เซี่ยน) เมืองลำหยง (南陽郡 หนานหยางจฺวิ้น) ซึ่งปัจจุบันคืออำเภอซินเหย่ (新野縣 ซินเหย่เซี่ยน) มณฑลเหอหนาน (河南)(曹節字漢豐，南陽新野人也。) โฮ่วฮั่นชู เล่มที่ 78. ตระกูลของเทาเจียดมีพื้นเพดั้งเดิมจากเมืองเว่ย์จฺวิ้น (魏郡; อยู่บริเวณนครหานตาน มณฑลเหอเป่ย์ในปัจจุบัน) ดำรงตำแหน่งขุนนางศักดินา 2,000 ต้าน (石) มาหลายชั่วรุ่น(其本魏郡人，世吏二千石。) โฮ่วฮั่นชู เล่มที่ 78.

เทาเจียดเริ่มรับราชการในตำแหน่งขันทีสำนักประตูเหลือง (小黃門 เสี่ยวหฺวางเหมิน) เมื่อต้นรัชสมัยพระเจ้าซุนเต้ (漢順帝 ฮั่นชุ่นตี้; ครองราชย์ ค.ศ. 125–144)(順帝初，以西園騎遷小黃門。) โฮ่วฮั่นชู เล่มที่ 78. ต่อมาเลื่อนตำแหน่งขึ้นเป็นผู้ถวายงานกลาง (中常侍 จงฉางชื่อ) ในรัชสมัยพระเจ้าหวนเต้ (漢桓帝 ฮันหฺวานตี้; ครองราชย์ ค.ศ. 146–168) เทาเจียดยังได้รับการแต่งตั้งให้ตำแหน่งนายกองร้อยราชรถ (奉車都尉 เฟิ่งเชอตูเว่ย์)(桓帝時，遷中常侍，奉車都尉。) โฮ่วฮั่นชู เล่มที่ 78.

เมื่อ ค.ศ. 168 เทาเจียดได้รับบรรดาศักดิ์เฮาระดับตำบลแห่งเตียงอั๋น (長安鄉侯 ฉางอานเซียงโหว) จากความชอบในการมีส่วนช่วยให้พระเจ้าเลนเต้ (漢靈帝 ฮั่นหลิงตี้) ได้ขึ้นครองราชย์(建寧元年，持節將中黃門虎賁羽林千人，北迎靈帝，陪乘入宮。及即位，以定策封長安鄉侯，六百戶。) โฮ่วฮั่นชู เล่มที่ 78. เนื่องจากเวลานั้นพระเจ้าเลนเต้ยังทรงพระเยาว์ จักรพรรดินีพันปีหลวงโต้ว เมี่ยว (竇妙; พระมเหสีม่ายของพระเจ้าหวนเต้), มหาขุนพลเตาบู (竇武 โต้ว อู่; บิดาของจักรพรรดินีพันปีหลวงโต้ว เมี่ยว) และ ราชครูตันผวน (陳蕃 เฉิน ฝาน) จึงเป็นผู้สำเร็จราชการแผ่นดิน เตาบูและตันผวนเป็นผู้นำกลุ่มขุนนางในราชสำนักที่ขัดแย้งกับกลุ่มขันทีซึ่งนำโดยเทาเจียดและคนอื่น ๆ เมื่อเทาเจียดและกลุ่มขันทีได้ยินว่าฝ่ายเตาบูและตันผวนกำลังวางแผนกำจัดพวกตน เทาเจียดและกลุ่มขันทีจึงก่อรัฐประหารยึดอำนาจฝ่ายตรงข้ามด้วยความช่วยเหลือของหวาง ฝู่ (王甫) จู ยฺหวี่ (朱瑀) ก้ง ผู่ (共普), จาง เลี่ยง (張亮) และคนอื่น ๆ เตาบูและตันผวนถูกจับและถูกประหารชีวิต ในขณะที่จักรพรรดินีพันปีหลวงโต้ว เมี่ยวทรงถูกกักบริเวณ(時，竇太后臨朝， 後父大將軍武與太傅陳蕃謀誅中官， 節與長樂五官史硃瑀、從官史共普、張亮、中黃門王尊、長樂謁者騰是等十七人，共矯詔以長樂食監王甫為黃門令，將兵誅武、蕃等，事已具《蕃》、《武傳》。節遷長樂衛尉，封育陽侯，增邑三千戶；甫遷中常侍，黃門令如故；瑀封都鄉侯，千五百戶；普、亮等五人各三百戶；餘十一人皆為關內侯，歲食租二千斛。) โฮ่วฮั่นชู เล่มที่ 78. หลังการรัฐประหาร เทาเจียดได้เลื่อนตำแหน่งเป็น "เสนาบดีรักษาราชวังแห่งตำหนักฉางเล่อ" (長樂衛尉 ฉางเล่อเว่ย์เว่ย์) นอกจากนี้ยังได้บรรดาศักดิ์เป็น "เฮาแห่งยฺวี่หยาง" (育陽侯 ยฺวี่หยางโหว) พร้อมศักดินา 3,000 ครัวเรือน พันธมิตรที่ร่วมกับเทาเจียดในการก่อรัฐประหารก็ได้รับบรรดาศักดิ์เฮา (侯 โหว) และเกียรติยศอื่น ๆ จากพระเจ้าเลนเต้(節遷長樂衛尉，封育陽侯，增邑三千戶；甫遷中常侍，黃門令如故；瑀封都鄉侯，千五百戶；普、亮等五人各三百戶；餘十一人皆為關內侯，歲食租二千斛。) โฮ่วฮั่นชู เล่มที่ 78. 

เมื่อ ค.ศ. 169 เทาเจียดได้รับตำแหน่งเป็นผู้ถวายงานกลาง (中常侍 จงฉางชื่อ) อีกครั้ง ไม่นานหลังจากนั้น เทาเจียดได้รับการแต่งตั้งเป็นมหาดเล็กรับใช้จักรพรรดินี (大長秋 ต้าฉางชิว)(二年，節病困，詔拜為車騎將軍。有頃疾瘳，上印綬，罷，復為中常侍，位特進，秩中二千石，尋轉大長秋。) โฮ่วฮั่นชู เล่มที่ 78.  

เมื่อ ค.ศ. 172 เมื่อจักรพรรดินีพันปีหลวงโต้ว เมี่ยวสิ้นพระชนม์ระหว่างถูกกักบริเวณ เทาเจียดและหวาง ฝู่ทูลโน้มน้าวพระเจ้าเลนเต้ให้จัดพิธีพระศพของจักรพรรดินีพันปีหลวงโต้ว เมี่ยวด้วยพิธีแบบพระสนมทั่วไปแทนที่จะจัดพิธีพระศพให้เหมาะกับฐานะ รวมทั้งไม่ให้ฝังพระศพด้วยกันกับพระบรมศพของพระเจ้าหวนเต้ แต่ความพยายามทูลโน้มน้าวของทั้งคู่ไม่สำเร็จ เพราะขุนนางสองคนคือ เฉิน ฉิว (陳球) เสนาบดีตุลาการ (廷尉 ถิงเว่ย์) และหลี่ เสียน (李咸) เสนาบดีกลาโหม (太尉 ไท่เว่ย์) ทูลโน้มน้าวพระเจ้าเลนเต้ให้จัดพิธีพระศพของจักรพรรดินีพันปีหลวงโต้ว เมี่ยวให้สมพระเกียรติจักรพรรดินีพันปีหลวงและให้ฝังพระศพด้วยกันกับพระเจ้าหวนเต้ ในปีเดียวกันนั้น เทาเจียด, หวาง ฝู่ และคนอื่น ๆ ใส่ร้ายหลิว คุย (劉悝) ผู้เป็นอ๋องแห่งปุดไฮ (勃海王 ปั๋วไห่หฺวัง) และเป็นพระอนุชาของพระเจ้าหวนเต้ในข้อหากบฏ ต่อมาหลิว คุยทรงกระทำอัตวินิบาตกรรมในคุก พระเจ้าเลนเต้พระราชทานบำเหน็จรางวัลให้เทาเจียดและหวาง ฝู่ที่เปิดเผย "การเป็นกบฏ" ของหลิว คุย โดยให้เพิ่มจำนวนครัวเรือนในเขตศักดินา ญาติ ๆ ของทั้งคู่ก็ได้รับการแต่งตั้งเป็นขุนนางในราชสำนักฮั่น(節遂與王甫等誣奏桓帝弟勃海王悝謀反，誅之。以功封者十二人。甫封冠軍侯。節亦增邑四千六百戶，並前七千六百戶。父兄子弟皆為公卿列校、牧守令長，布滿天下。) โฮ่วฮั่นชู เล่มที่ 78. 

เมื่อ ค.ศ. 179 เทาเจียดได้เลื่อนตำแหน่งเป็นหัวหน้าสำนักราชเลขาธิการ (尚書令 ช่างชูลิ่ง)(章寢不報。節遂領尚書令。) โฮ่วฮั่นชู เล่มที่ 78.  ในปีเดียวกันนั้น เทาเจียดมีส่วนพัวพันในคดีที่ขุนนางหยาง ซิว (陽球) เป็นผู้ฟ้องร้อง ขันทีคนอื่น ๆ ที่มีส่วนเกี่ยวข้องได้แก่หวาง ฝู่และยฺเหวียน เช่อ (袁赦)จือจื้อทงเจี้ยน เล่มที่ 57 และ โฮ่วฮั่นชู เล่มที่ 77 เทาเจียดและยฺเหวียน เช่อพ้นคดีมาได้ ส่วนหวาง ฝู่เสียชีวิตในคุก 

เทาเจียดเสียชีวิตเมื่อ ค.ศ. 181 และได้รับการแต่งตั้งย้อนหลังให้เป็นขุนพลทหารม้าและรถรบ (車騎將軍 เชอฉีเจียงจฺวิน)(四年，卒，贈車騎將軍。) โฮ่วฮั่นชู เล่มที่ 78.

  ในนวนิยายสามก๊ก 
ในช่วงต้นของนวนิยายอิงประวัติศาสตร์เรื่อง สามก๊ก (三國演義 ซานกั๋วเหยี่ยนอี้) ที่ประพันธ์ในคริสต์ศตวรรษที่ 14 ระบุว่าเทาเจียดเป็นขันทีคนหนึ่งในกลุ่มสิบเสียงสี (十常侍 ฉือฉางชื่อ)(後張讓、趙忠、封諝、段圭、曹節、侯覽、蹇碩、程曠、夏惲、郭勝十人朋比為奸，號為「十常侍」。) สามก๊ก ตอนที่ 1.("แลพวกเทาเจียดขันทีซึ่งเปนผู้ใหญ่นั้นเก้าคน ชื่อเตียวต๋งหนึ่ง เตียวเหยียงหนึ่ง ฮองสีหนึ่ง ต๋วนกุยหนึ่ง เหาลำหนึ่ง เกียนสิดหนึ่ง เห้หุยหนึ่ง ก๊กเสงหนึ่ง เชียกงหนึ่ง เปนสิบคนทั้งเทาเจียด ถ้าขุนนางผู้ใดมิได้อยู่ในโอวาทก็ให้ถอดเสีย ผู้ใดอยู่ในบังคับบัญชานั้นก็ให้ยกตั้งแต่งขึ้น แลเทาเจียดกับพวกเก้าคนนั้นตั้งชื่อตัวเปนสิบเสียงสี")  แม้ว่าตามประวัติศาสตร์จริงแล้วเทาเจียดไม่ได้อยู่ในกลุ่มสิบเสียงสี

 อ้างอิง 

 บรรณานุกรม 
 ซือหม่า กวาง. จือจื้อทงเจี้ยน.
 ฟ่าน เย่. โฮ่วฮั่นชู, เล่มที่ 78.
 ล่อกวนตง. สามก๊ก (ซานกั๋วเหยี่ยนอี้).

หมวดหมู่:บุคคลที่เกิดในคริสต์ศตวรรษที่ 2

หมวดหมู่:ขันทีในยุคราชวงศ์ฮั่น
หมวดหมู่:ข้าราชการของราชวงศ์ฮั่น
หมวดหมู่:บุคคลจากมณฑลเหอหนาน
หมวดหมู่:สิบเสียงสี